Publication: Magyar Közlöny
Issue: MK-2002-48 (Year: 2002, Number: 48)
Era: 1990-2004
Section: programról szóló 30/2000. (III. 10.) Korm. rendelet alapján
Paragraph Index: 17

4. § Az FVM r. 272. §-ának (1) bekezdése helyébe a következõ rendelkezés lép: „(1) Az új mezõgazdasági gépek, új technológiai berendezések vásárlásához az áfa-t nem tartalmazó tényleges beszerzési ár, de legfeljebb az (5) bekezdés szerinti mezõgazdasági gépek katalógusában ugyanazon gépre közölt ár huszonöt százalékának megfelelõ fejlesztési célú támogatás, valamint hitelintézettõl, illetve pénzügyi vállalkozástól felvett, a 2. § (5) bekezdésében foglaltaknak megfelelõ, éven túli lejáratú, legfeljebb kettõszázmillió forint hitel után a jegybanki alapkamat negyven százalékának megfelelõ mértékû kamattámogatás vehetõ igénybe. A kamattámogatás a hitel egyösszegû visszafizetése esetén csak a visszafizetés idõpontjáig fizetett kamatok után igényelhetõ. Az egyösszegû visszafizetéssel összefüggésben további kamattámogatás nem vehetõ igénybe. A katalógusban közölt árat meghaladó beszerzési ár esetében a támogatás alapját a katalógusban közölt ár képezi. Az ár közvetlen import esetén tartalmazza a vámot is.”

Source: https://magyarkozlony.hu/hivatalos-lapok/46497749ee74475fd199d581fd2370fd4cf0fe20/dokumentumok/e4fc180a0ca139a15c2107f952c526208286e0a3/letoltes